cyanic-selkie/wikianc huggingface dataset:
ஆராய்ச்சி நிலையம்
வகைகள்
வடகிழக்கு அறிவியல் நிலையம், மெக்கில் ஆர்க்டிக் ஆராய்ச்சி நிலையம் , இமாத்ரி நிலையம் போன்ற சில ஆய்வு நிலையங்கள் ஆர்க்டிக் பகுதிகளிலில் அமைக்கப்பட்டுள்ளன. ஆர்க்டிக் பெருங்கடலின் உயர் அகலாங்குகளில் உள்ள பனிக்கட்டியின் மீது சில ஆராய்ச்சி நிலையங்கள் ஆளுள்ள நகரும் பனிக்கட்டி நிலையங்களாக அமைக்கப்பட்டுள்ளன. அண்டார்டிக்கா கண்டத்தில் பல நாடுகளும் தங்களுடைய ஆராய்ச்சி நிலையங்களை நிறுவியுள்ளன. ஆலி மற்றும் திரோல் என்பவை சில உதாரணங்களாகும்.
நிலநடுவரை அமேசானில் அமைந்துள்ள திபுட்னி பல்லினப்பெருக்க ஆராய்ச்சி நிலையம், சவானாவில் அமைந்துள்ள கோமொய் தேசியப் பூங்கா ஆராய்ச்சி நிலையம், தான்சானியாவில் அமைந்திருக்கும் கோம்பே ஆராய்ச்சி நிலையம் போன்றவையும் சுற்றுச்சூழல் ஆய்வுகள் மேற்கொள்ளும் பலவகையான ஆராய்ச்சி நிலையங்களாகும். கோம்பே நிலையத்தில் சிம்பான்சி குரங்குகள் தொடர்பான ஆய்வுகளை யேன் குட்டால் மேற்கொண்டார்.
மேற்கோள்கள்
பகுப்பு:ஆய்வு நிறுவனங்கள்
சிறீதர் சில்லால்
சிறீதர் சில்லால் (Shridhar Chillal) (பிறப்பு:1938), இடது கை விரல்களில் 29 அடி 8 அங்குல (909.6 செமீ அல்லது 358.1 அங்குலம்)   நீளத்திற்கு நகங்களை வளர்த்து உலக சாதனை நிகழ்த்தியவர். இவரது கட்டை விரல் நகம் மட்டும் 6.5 அடி (197.8 செமீ /77.87 அங்குலம்) நீளம் கொண்டது. இவர் 1952 ஆம் ஆண்டு முதல் தனது இடது கை விரல்களில் நகங்களை வெட்டும் வழக்கத்தை நிறுத்தினார்.
இவர் 66 ஆண்டுகளாக இடது கை விரல்களில் நகங்களை பாதுகாப்புடன் வளர்த்த காரணத்தினால், இடது கை செயல் இழக்கும் நிலைக்கு ஆளானார்.
11 சூலை 2018 அன்று இவரது நீண்ட நகங்கள் வெட்டி எடுக்கப்பட்டு நியூயார்க் நகர  அருங்காட்சியகத்தில்  காட்சிக்கு வைக்கப்பட்டுள்ளன.
கித்தூரு சட்டமன்றத் தொகுதி
கித்தூரு சட்டமன்றத் தொகுதி (Kittur Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. உத்தர கன்னடா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 15 ஆகும்.
வ. மு. சே. முத்துராமலிங்க ஆண்டவர்
வாழ்க்கைச் சுருக்கம்
1967 இல் பெருங்கவிக்கோ வா.மு. சேதுராமன், சேதுமதி தம்பதிகளுக்கு மகனாக இராமநாதபுரத்தில் பிறந்தார். சென்னையில் மாநிலக் கல்லூரியில் (1985-1988} கற்று கலையியல் இளையர்(தமிழியல்) பட்டம் பெற்றார். தொடர்ந்து சென்னை பல்கலைக்கழகத்தில் முதுகலையில் முதல் மாணாக்கராகத் தேர்ச்சி பெற்று ஐந்தாம் ஜார்ஜ் பரிசினை வென்றவர். ஆய்வியல் நிறைஞர் பட்டத்தினை அதே பல்கலைக்கழகத்தில் பெற்றுக்கொண்டு முனைவர் பட்டத்தினையும் 1998 இல் பெற்றுக்கொண்டார்.
பணி
சென்னை கந்தசாமி நாயிடு கல்லூரியில் தனது ஆசிரிய பணியை 1996இல் ஆரம்பித்தார்.தொடர்ந்து இருபத்திரண்டு ஆண்டுக்குமேல் சென்னை பச்சையப்பா கல்லூரியில் தமிழ் பேராசிரியராக பணியாற்றி வருகின்றார். பதினைந்துக்கும் மேற்பட்ட முனைவர் பட்ட மாணவர்களையும் எழுபதுக்கும் மேற்பட்ட இள முனைவர் பட்ட மாணவர்களையும் நெறியாளராக இருந்து உருவாக்கியுள்ளார்.பன்னாட்டு உள்நாட்டுக் கருத்தரங்குகளில் ஆய்வுத் தலைமையேற்று பல் துறைசார் ஆய்வுக் கட்டுரைகளை வழங்கிவருகிறார்.
விருதுகள்
2005-06ஆம் ஆண்டின் இளம் அறிஞருக்கான குடியரசுத் தலைவர் விருதாக செம்மொழி விருது பெற்றார்.
மேற்கோள்
பகுப்பு: தமிழறிஞர்கள் பகுப்பு: தமிழக எழுத்தாளர்கள் பகுப்பு:கவிஞர்கள்
இந்து நாகரிகம் (இதழ்)
இந்து நாகரிகம்  1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க.சி. குலரத்தினம் ஆவார். இது இந்து சமயக் கோயில்கள், நிகழ்வுகள், கருத்துகள் என சைவத்தை முதன்மைப் படுத்தி கருத்துருக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:இந்து சமயத் தமிழ் இதழ்கள் பகுப்பு:ஈழத்து சஞ்சிகைகள் பகுப்பு:1980 களில் வெளிவந்த தமிழ் இதழ்கள்
சுகுத்திரா டிராகன் மரம்
சுகுத்திரா டிராகன் மரம் (Dracaena cinnabari, Socotra dragon tree) அல்லது டிராகன் குருதி மரம் (dragon blood tree) என்பது இந்தியப் பெருங்கடல் பகுதியில் உள்ள சுகுத்திரா சிறு தீவுகளைத் தாயகமாகக் கொண்ட டிராகன் மரம் ஆகும். இம்மரம் "டிராகன் குருதி" எனப்படும் செந்நிற பிசின்களை சுரப்பதனால் இதற்கு இப்பெயர் அமைந்தது.
வெளி இணைப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
நண்பர் சுவிசேஷ ஜெபக்குழு
நண்பர் சுவிசேஷ ஜெபக்குழு (ந.சு.ஜெ.கு) ஒரு இந்திய கிறிஸ்தவர்களின் சமயப்பரப்பு இயக்கம் ஆகும். இந்திய மிஷனரிகளின் வேலை மூலம், 1100 க்கும் அதிகமான சர்ச்சுகளும் 6600 சபைகளுக்கும் மேல் நிறுவப்பட்டுள்ளன.
வரலாறு
பின்னர், 1959 டிசம்பர் 26-ஆம் தேதி, தமிழ்நாடு திருநெல்வேலி மாவட்டத்தின் கோவில்பட்டி, 211- ல் தணஸ்கோடி  தெருவில், சுமார் 25 விடுமுறை வேதாகம பள்ளி நண்பர்கள் (இளைஞர்கள் ஈடுபட்டனர்) கூடினர். அவர்கள் ஒரு பிரார்த்தனை இயக்கத்தைத் தொடங்கினர். இது பின்னர்   நண்பர் சுவிசேஷ ஜெபக்குழு என பெயரிடப்பட்டது. அந்த நேரத்தில் அது பிரார்த்தனை குழு மட்டுமே என்று அறிவிக்கப்பட்டது. ஒரு அமைப்போ, ஆலயமோ அல்லது சங்கமோ அல்ல. இந்த குழு தமிழகத்தின் ஒவ்வொரு நகரத்திலும் சிறிய பிரார்த்தனை   குழுக்களைத் தொடங்க ஆரம்பித்தது. திருநெல்வேலி மாவட்டத்தின் ஆயர் ஜெபராஜ் ந.சு.ஜெ.கு  இன் முதலாவது பாதுகாவலர் ஆவார். பின்னர் மெட்ராஸ் மறைமாவட்டத்தின் ஆயர் லெஸ்லி நியூபிகின் இந்த இயக்கத்தின் பாதுகாவலர் ஆனார். ந.சு.ஜெ.கு வேலை பார்க்கும் போது, "இந்த உள்நாட்டு இயக்கம் பரிசுத்த ஆவியின் செயலாகும்" என அவர் கூறினார். அவரது ஆலோசனையை தொடர்ந்து, அதன் அரசியலமைப்பில் இணைக்கப்பட்டது. உலகளாவிய ஆலயங்களின் மூன்று வரலாற்று சடங்குகள், அமைப்பின் நம்பிக்கை அறிக்கையில் சேர்க்கப்பட வேண்டும். ந.சு.ஜெ.கு திருச்சபையின் ஒரு அங்கமாக செயல்படுகிறது.
குறிப்புகள்
பகுப்பு:இந்தியாவில் கிறிஸ்தவம்
நான்மணிக்கடிகை பழைய உரை
பண்டைத் தமிழர் எழுதிய நூல்கள் பெரும்பாலும் பாடல்களாகவே அமைந்திருந்தன. பண்டைய இயற்சொற்கள் பல அவற்றில் விரவி வந்தமையால் அவற்றைப் பொதுமக்கள் உணர்ந்துகொள்ளும் பொருட்டு நல்லறிஞர்கள் பலர் பாடல்களுக்கு உரை எழுதினர். அவற்றில் பழமையான உரைகள் 1200 – 1500 ஆம் ஆண்டுக்கால இடைவெளியில் தோன்றியவை.
நான்மணிக்கடிகை நூலுக்குப் பழைய உரை ஒன்று உண்டு. இது சொல் விடாமல் எழுதப்பட்டுள்ள பொழிப்புரையாகத் தெளிவாகவும், சுருக்கமாகவும் அமைந்துள்ளது.
இந்த உரைநூலின் காலம் 13ஆம் நூற்றாண்டு.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
இந்தியப் பெருங்கூட்டணிகள் காற்பந்தாட்டப் போட்டி 2015
இந்தியப் பெருங்கூட்டணிகள் காற்பந்தாட்டப் போட்டி 2015 அல்லது இந்திய சூப்பர் லீக் 2015 என்பது இரண்டாம் வருடமாக நடைபெற்ற இந்தியப் பெருங்கூட்டணிகள் காற்பந்தாட்டப் போட்டித் தொடர்  ஆகும். இந்தப் போட்டித் தொடர் அக்டோபர் 3, 2015 முதல் டிசம்பர் 20, 2015 வரை நடைபெற்றது. இறுதிப் போட்டியோடு சேர்த்து மொத்தம் 61 ஆட்டங்கள் நடைபெற்றன. ஒவ்வொரு அணியும், மற்ற அணியுடன் தலா 2 முறை (உள்ளூர், வெளியூர் அடிப்படையில்) மோதின. லீக் போட்டிகளின் முடிவில் கொல்கத்தா, கோவா, தில்லி, சென்னை ஆகிய அணிகள் அரையிறுதிக்குத் தகுதி பெற்றன. இரண்டு கட்டங்களாக நடந்தது அரையிறுதிப் போட்டி. சென்னையின் எப்.சி அணி இந்தப் போட்டித் தொடரின் வாகையாளர் ஆகும். இறுதிப் போட்டியில் சென்னையின் எஃப்.சி, எஃப்.சி கோவா அணியை 3-2 என்ற கோல் கணக்கில் தோற்கடித்தது
தொடக்கவிழா
இப்போட்டிகளின் தொடக்கவிழா சென்னையின் நேரு விளையாட்டு அரங்கில் நடைபெற்றது. இந்நிகழ்ச்சியில், நடிகர்கள் அமிதாப்பச்சன், ரஜினி, ஐஎஸ்எல் நிர்வாகி நீட்டா அம்பானி, சென்னையின் எஃப்.சி. அணியின் இணை உரிமையாளரும் நடிகருமான அபிஷேக் பச்சன், நடிகை ஐஸ்வர்யா ராய், தொழிலதிபர் முகேஷ் அம்பானி, சச்சின் டெண்டுல்கர் உள்ளிட்ட பிரபலங்கள் பங்கேற்றார்கள்.
பேரூராட்சி
இந்தியாவில் முதன்முறையாக தமிழ்நாட்டில் மட்டும் நகராட்சிகளுக்கும், கிராம ஊராட்சிகளுக்கும் இடைப்பட்ட நிலையில் பேரூராட்சி அமைப்பு நிறுவப்பட்டிருக்கிறது என்பது குறிப்பிடத்தக்கது. தமிழ்நாட்டில் நகராட்சிக்கு அடுத்த நிலையில் அதிகமான மக்கள் தொகையுடன் குறிப்பிட்ட வருவாயுடைய ஊர்களை பேரூராட்சிகளாகப் பிரித்துள்ளனர். இந்த பேரூராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. இந்த வார்டுகளில் வாக்காளர்களாக உள்ள மக்களால் பேரூராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த பேரூராட்சி உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த பேரூராட்சிமன்ற உறுப்பினர்களில் இருந்து ஒருவர் பேரூராட்சி மன்றத் தலைவராகவும், ஒருவர் பேரூராட்சி மன்றத் துணைத் தலைவராகவும் தேர்வு செய்யப்படுகின்றார். பேரூராட்சியின் உறுப்பினர்களைக் கொண்டு நடத்தப்படும் பேரூராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி பேரூராட்சிச் செயல் அலுவலர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்பட்டுள்ளது
இந்தியப் பெருங்கூட்டணிகள் காற்பந்தாட்டப் போட்டி 2015
அணிகள்
இந்தத் தொடரில் எட்டு அணிகள் பங்கு பெற்றன.
மேற்கோள்கள்
பகுப்பு:இந்தியாவில் கால்பந்துப் போட்டிகள் பகுப்பு:இந்தியன் சூப்பர் லீக்
பேரூராட்சி
பேரூராட்சிகள், ஊராட்சிகள் மற்றும் நகராட்சிகளுக்கு இடைப்பட்டதாக இருக்கின்றன. பேரூராட்சிகளில் மக்கள்தொகை 5000க்கு அதிகமாகவும் 30,000 வரையிலும் உள்ளனர்.
பெரும்பான்மையான பேரூராட்சிகள் தாலுக்கா தலைமையிடமாகவும், ஊராட்சி ஒன்றிய அலுவலகம்,பதிவுத்துறை அலுவலகம், வரலாற்றுச் சிறப்புமிக்க நகரங்கள்,வழிபாட்டு தலங்களாகவும் தொழிலகங்கள் நிறைந்ததாகவும் விளங்குவதால் நகரங்களுக்கான வளர்ச்சிப் பாதையில் முன்னேறி வருகின்றன. தமிழ்நாடு மாவட்ட நகராட்சிகள் சட்டம் 1920-ன்படி பேரூராட்சிகளின் நிர்வாகம் செயல்படுகிறது.
பேரூராட்சிகள் மாவட்ட அளவில் மாவட்ட ஆட்சியர்/உதவி இயக்குநர் மற்றும் மாநில அளவில் பேரூராட்சிகளின் இயக்குநரகத்தின் கட்டுப்பாட்டில் உள்ளது.பேரூராட்சிகள் இயக்ககம், நகராட்சி நிர்வாகம் மற்றும் குடிநீர் வழங்கும்துறையின் கீழ் செயல்படுகிறது.
பேரூராட்சிகள் மேற்கொள்ளும் பணிகள்
தமிழ்நாட்டில் பேரூராட்சிகள் நான்கு நிலைகளாக வகைப்படுத்தப்பட்டுள்ளன.
வெளி இணைப்புகள்
பகுப்பு:தமிழ்நாடு உள்ளாட்சி அமைப்புகள்
பகுப்பு:இந்திய நிர்வாக அலகுகள்
செகாவதி பிரதேசம்
செகாவதி பிரதேசம் (Shekhawati) இந்தியாவின் இராஜஸ்தான் மாநிலத்தின் வடக்கில் அமைந்த வரலாற்று சிறப்பு மிக்க பிரதேசம் ஆகும். இப்பிரதேசத்தை இராசபுத்திர குல செகாவத் வம்ச மன்னர்கள் 1445-ஆம் ஆண்டு முதல், 1947 இந்திய விடுதலை வரை ஆண்டனர். செவாவதி பிரதேசம் 13,784 சதுர கிலோ மீட்டர் பரப்பளவு கொண்டது.
இராஜஸ்தான் மாநிலத்தின் வடக்கில் அமைந்த செகாவதி பிரதேசத்தில் சுன்சுனூ மாவட்டம் மற்றும் சீகர் மாவட்டங்கள் அமைந்துள்ளது.
பண்டைய வரலாறு
மகாபாரதம் போன்ற இதிகாசங்கள், செகாவதி பிரதேசத்தில் மத்சய நாடு இருந்ததாக குறித்துள்ளது. மனுஸ்மிரிதி நூலில் செகாவதி பிரதேசத்தை பிரம்மரிஷி தேசம் எனக்குறித்துள்ளது.
இராமாயணம் காவியத்தில் செகாவதி பிரதேசம், மருகந்தர் தேசத்தில் இருந்ததாக குறித்துள்ளது. கௌதம புத்தர் காலத்தில் இருந்த 16 மகாஜனபதங்களில், மத்சய நாடு மற்றும் அவந்தி நாடுகள் இராஜஸ்தான் மாநிலத்தில் இருந்தது. செகாவதி பிரதேசம் அவந்தி நாட்டின் தாக்கம் அதிகம் இருந்தது.
செகவாத் வம்ச ஆட்சியில்
செகாவதி பிரதேசத்தை இராஜபுத்திர குல செகாவத் வம்ச ஆட்சியாளர்கள் 1445 ஆண்டு முதல் இந்திய விடுதலை வரை ஆண்டனர்.
மேலும் படிக்க
பகுப்பு:இராஜஸ்தான் வரலாறு பகுப்பு:ராஜஸ்தான் புவியியல் பகுப்பு:இந்தியப் புவியியல்
வெங்கல் காலனி அம்மன் கோயில்
வெங்கல் காலனி அம்மன் கோயில் தமிழ்நாட்டில் திருவள்ளூர் மாவட்டம், வெங்கல் காலனி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூவிழி (இதழ்)
உசாத்துணைகள்
பகுப்பு:ஈழத்து சஞ்சிகைகள் பகுப்பு:1990 களில் வெளிவந்த தமிழ் இதழ்கள் பகுப்பு:கவிதைத் தமிழ் இதழ்கள்
நொய்யல் ஆறு
நொய்யல் ஆறு (Noyyal River) தமிழ்நாட்டின், கோவை மாவட்டத்தின்,  மேற்குத் தொடர்ச்சி மலைத்தொடரில் அமைந்த, சிறுவாணி மலையின் கிழக்குச் சரிவு,  வெள்ளியங்கிரி மலை யிலிருந்து உருவாகும்  ஓடைகள்  இணைந்து  உருவெடுக்கிறது. நொய்யல் ஆறு, கிழக்கு நோக்கி பேரூர், குனியமுத்தூர், வெள்ளலூர், இருகூர்,சூலூர்,  மங்கலம், திருப்பூர், ஒரத்துப்பாளையம் என 180 கிலோ மீட்டர் பயணித்து, கரூர் அருகே நொய்யல் கிராமத்தில் காவிரி ஆற்றுடன் கலக்கிறது. இந்த ஆற்றின் சங்ககாலப் பெயர் காஞ்சியாறு என்பதாகும்.
தோற்றமும், ஆற்றின் போக்கும்
நொய்யல் ஆறு என்றால் சிறுவாணி அணையிலிருந்து நீர் வரும் எனவும், தண்ணீரே வராத ஒரு ஆறு எனவும் நினைக்கின்றனர்.
ஆனால் உண்மை அதுவல்ல.
கோவைக்கு மேற்கே, மேற்கு தொடர்ச்சி மலையின் சிறுவாணி மலைப்பகுதியின் கிழக்குச் சரிவுகளில் பல்வேறு சிறு ஓடைகள் உருவாகிறது. இப்படியான 7 ஓடைகள் ஒன்று சேர்ந்து பெருக்கெடுத்து ஓடி வருகிறது. இதுதான் தமிழ்நாட்டில் சிறுவாணி மலைப்பகுதியின் கிழக்குச் சரிவின் அடிவாரத்தில் காணும் பெரியாறு. இதில்தான் கோவை குற்றாலம் அருவி உள்ளது.
இத்துடன் தூத்துமலை ஓடை, கொடுவாய்புடி ஓடை, பெரியாறு ஓடை ஆகியவை ஒன்று சேர்ந்து சின்னாறு என அழைக்கப்படுகிறது. இந்த சின்னாறு சாடி வயல் வழியாக பெரியாறுடன் சோலைப் படுகையில் ஒன்று சேர்கிறது. பெரியாறு சின்னாறு சேர்ந்த உடன் இவற்றுடன் மேற்குத் தொடர்ச்சி மலையில் 20 ஓடைகளை ஒன்று சேர்த்து உருவாகும் தொள்ளாயிரம் மூர்த்தி கண்டி என்ற ஆறும் தொம்பிலிபாளையத்தில் ஒன்று சேர்கிறது. இந்த தொள்ளாயிரம் மூர்த்தி கண்டி ஆற்றில்தான் வைதேகி அருவி உள்ளது. தொம்பிலிபாளையத்தில் ஏறக்குறைய எல்லா ஆறுகளும் ஒன்று சேர்ந்த பின்னர்தான் அங்கு நொய்யல் என பெயர் பெறுகிறது. பின்னர் பேரூர், கோவை நகர், சூலூர், திருப்பூர், கொடுமணல், வழியாக கரூர் மாவட்டம் சென்று நொய்யல் என்ற கிராமத்தில் காவிரியுடன் கலக்கிறது. நொய்யலின் நீளம் 180 கிலோ மீட்டர். இந்த ஆற்றின் சராசரி அகலம் 30 அடி. நொய்யலில் குறுக்கே கட்டப்பட்ட தடுப்பு அணைகள் 32. நொய்யல் ஆற்றில் ஆண்டு முழுவதும் வெள்ளம் பெருக்கெடுத்து ஓடுவதில்லை. ஆனால் ஏறத்தாழ ஆலந்துறை வரை ஆண்டுக்கு 10 மாதங்கள் தண்ணீர் வந்து கொண்டிருக்கிறது. இந்த நீரையும் மழை காலத்தில் கிடைக்கும் பெரும் வெள்ளத்தையும் நாம் முறைாக பயன்படுத்தினால் கோவை மாவட்டத்தில் தண்ணீர் பஞ்சமே வராது. நொய்யல் ஆற்றில் தண்ணீர் பெருக்கெடுத்து ஓடிவரும்போது அதை தடுப்பணையில் தடுத்து அங்கிருந்து சிறிய வாய்கால்கள் மூலம் குளங்களுக்கு நீரை கொண்டுசெல்லும் முறை நொய்யலில் பயன்படுத்தப்படுகிறது. கிளை வாய்க்கால்கள் மூலம் குளங்களை நிரப்பும் முறை ஆயிரம் ஆண்டுகளுக்கு முன் சோழர்கள் காலத்திலும் பின்னர் மதுரையில் பாண்டிய மன்னர்கள் காலத்திலும் நடைமுறைப்படுத்தப்பட்டுள்ளது.
கொங்கு நாட்டின் அடையாளம்
மனிதகுலம் ஓரிடத்தில் நிலைத்து நின்று நாகரீகம் வளர முக்கிய காரணமாக இருந்தவை ஆறுகளே. உலகின் ஒவ்வொரு பகுதியில் வாழும் மக்களின் முக்கிய அடையாளமாக அங்கு பாயும் ஆறு விளங்குகிறது. தமிழகத்தில் கொங்கு மண்டலத்தின் அடையாளமாகவும், அங்கு விவசாயம் வளமாக அமையக் காரணமாகவும் இருந்தது நொய்யல் ஆறு. தொல்லியல் பழமைவாய்ந்த கொடுமணல் இவ்வாற்றின்கரையில்தான் அமைந்துள்ளது.
நொய்யலில் நீர் மேலாண்மை வகுத்த சோழர்கள்
மழைக் காலங்களில் மட்டுமே பெருக்கெடுக்கும் நொய்யல் ஆற்றின் நீரை ஆண்டு முழுவதும் பயன்படுத்தும் விதமான நீர் மேலாண்மைத் திட்டத்தை 800 ஆண்டுகளுக்கு முன்பு(கி.பி.1000-1300) கொங்கு மண்டலத்தை ஆண்ட சோழர்கள் உருவாக்கி வைத்தனர். நொய்யலை ஆதராமாகக் கொண்டு 32 அணைக்கட்டுகளும், 40 க்கும் மேற்பட்ட குளங்களும் கட்டமைக்கப்பட்டன. ஆனால் தற்போது உள்ள குளங்களின் எண்ணிக்கை 19 மட்டுமே. மழைக்காலங்களில் பெருக்கெடுக்கும் நீரானது முழுவதும் வீணாகாமல் இடை இடையே தடுக்கப்பட்டு அணைக்கட்டுகளிலும் அதன் வழியாக குளங்களிலும் சேமிக்கப்பட்டது. அணைக்கட்டுகளில் இருந்து ஒரு சங்கிலித் தொடர் போன்ற ஒரு கட்டமைப்பை ஏற்படுத்தி நொய்யல் ஆற்றின் கரையோர மக்கள் மட்டுமல்லாது தொலைவில் இருந்த மக்களும் விளை நிலங்களும் பயனடையும் விதத்தில் நீர் மேலாண்மை திட்டம் அமைக்கப்பட்டிருந்தது.இதன் மூலமாக குடிநீர், பாசனம், நிலத்தடிநீர் போன்ற பயன்களை மக்கள் அடைந்தனர். பின்னர் நூற்றாண்டுகளுக்கு பிறகு வந்த ஆங்கிலேய அரசும் சோழர்கள் கட்டமைத்த நீர் மேலான்மைத் திட்டத்தை மறுசீரமைப்பு செய்து தொடர்ந்து பயன்பாட்டில் வைத்திருந்தனர்.
ஆக்கிரமிப்பும் மாசுபாடும்
மூன்று மாவட்டங்கள் வழியாக 180 கிலோ மீட்டர் தூரம் எந்த தடையும் இன்றி ஓடிக்கொண்டிருந்த நொய்யல் தற்போது பல்வேறு விதமான ஆக்கிரமிப்புகளால் கோவையின் எல்லையை கடக்கவே சிரமப்பட்டுக்கொண்டிருக்கிறது.
இக்கழிவுகள் எல்லாம் ஒரத்துப்பாளையம் அணையில் தேங்கி அப்பகுதியின் நீர் நிலைகளை மோசமாக மாசுபடுத்தியுள்ளன. அப்பகுதியின் நிலத்தடி நீரும் மாசடைந்து பயன்படுத்த முடியாத நிலை உள்ளது. நொய்யல் ஆற்றுப்பாசன விவசாயிகளின் வாழ்வாதாரம் இதனால் கடுமையாக பாதிப்படைந்துள்ளது. அவர்கள் தங்களின் இப்பிரச்சனையை நீதிமன்றம் எடுத்துச்சென்று திருப்பூர் சாய பட்டறைகளுக்கு எதிராக உத்தரவு பெற்றுள்ளனர். ஆற்று நீரை மாசுபடுத்தும் ஆலைகளுக்கு எதிராக கடும் நிலைப்பாட்டை எடுத்துள்ள உச்சநீதி மன்றம், சுத்திகரிக்கப்பட்ட நீரை மட்டுமே ஆற்றினில் கலக்க வேண்டும் என்றும் சுத்திகரிப்பு வசதி இல்லாத ஆலைகளின் உரிமம் பறிக்கப்படவேண்டும் என்றும் உத்தரவிட்டுள்ளது. போராட்டங்கள், நீதிமன்றத் தீர்ப்புக்கு பின்னரும் சாயப்பட்டறைகள் சாயக்கழிவை ஆற்றில் கலந்துகொண்டுதான் இருக்கின்றன.
சிறுவாணியும் நொய்யலும்
உலகில் இரண்டாவது சுவையான குடிநீர் என சிறுவாணி நீர் புகழப்பட்டாலும் அது இன்றைய கேரளத்தில் உள்ளது.இயற்கையாக சிறுவாணி கோவை பகுதியில் பாய்வதில்லை. ஆங்கிலேயர் காலத்தில் மலையைக் குடைந்து தாண்டி குழாய்கள் மூலம் கோவைக்கு சிறுவாணி நீர் கொண்டு வரப்பட்டது. சிறுவாணி ஆறு மேற்குத் தொடர்ச்சி மலையின் மேற்குச் சரிவில் உருவாகி பவானியுடன் கலக்கிறது. ஆனால் அதே பகுதியில் உருவாகி கோவை மாவட்டத்தை செழிக்கச் செய்யத நொய்யலை சுற்றுச் சூழல் விழிப்புணர்வின்றி சாக்கடை, வேதிக் கழிவுகளைக் கலந்து மாசுபடச் செய்து பயனற்ற செத்த ஆறாக மாற்றியுள்ளனர் தமிழர்கள்.
செய்ய வேண்டியவை
பல்வேறு வகையான ஆக்கிரமிப்புகளால் அழிவின் விளிம்பிற்கு சென்ற நொய்யலை மீட்டெடுக்க கோவை, திருப்பூர், ஈரோடு மாவட்ட இயற்கை ஆர்வலர்கள், விவசாய அமைப்பினரும் பல முயற்சிகளை மேற்கொண்டு வருகின்றனர். இருந்தபோதிலும் அரசின் உதவியின்றி ஆற்றை முழுமையாக மீட்டெடுக்க முடியாது என்பது அவர்கள் கருத்து. அந்தந்த மாவட்டங்களில் மாவட்ட நிர்வாகமும், மாநகராட்சியும் தன்னார்வ அமைப்புகளுடன் இணைந்து ஆற்றில் உள்ள ஆக்கிரமிப்புகளை அகற்றுவதற்கான நடவடிக்கைகளை மேற்கொள்ள வேண்டும்.
வெளியிணைப்புகள்
பகுப்பு:கோயம்புத்தூர் மாவட்ட ஆறுகள் பகுப்பு:காவிரியின் துணை ஆறுகள் பகுப்பு:திருப்பூர் மாவட்ட ஆறுகள் பகுப்பு:கரூர் மாவட்ட ஆறுகள்
தொட்டகுடி ஊராட்சி
தொட்டகுடி ஊராட்சி (Thottakudi Gram Panchayat), தமிழ்நாட்டின் திருநெல்வேலி மாவட்டத்தில் உள்ள நாங்குநேரி வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3647 ஆகும். இவர்களில் பெண்கள் 1859 பேரும் ஆண்கள் 1788 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அம்மா உணவகம்
அம்மா உணவகம் என்பது தமிழ்நாட்டின் தலைநகரான சென்னை,சென்னை மாநகராட்சி மற்றும் தமிழகத்தின் அனைத்து மாநகராட்சிகள் மூலமாக இயங்கும் மலிவு விலை உணவகத்திற்கு இடப்பட்டுள்ள பெயராகும். இது சென்னையின் அனைத்து பகுதிகளிலும் வாழும் ஏழை எளிய மக்கள், அன்றாட கூலி வேலை செய்பவர்கள், ஓட்டுநர்கள், பாரம் தூக்குபவர்கள் என குறைந்த ஊதியத்தில் பணிபுரிபவர்கள் பயன்பெறும் வகையில் திறக்கப்பட்டுள்ளது.
மலிவு விலை உணவகங்கள்
சென்னை மாநகராட்சியின் திட்டமான மலிவு விலை உணவகம் திட்டம் 2013 மார்ச் 19ஆம் நாள் சென்னை-சாந்தோமில் முதல்வர் ஜெயலலிதாவால் தொடங்கப்பெற்றது. அதே நாளில் 15 இடங்களில் மலிவு விலை உணவங்கள் செயல்பாட்டிற்கு வந்தன. அரசு பொது மருத்துவமனை வளாகங்களில் அம்மா உணவகம் திறக்கப்பட வேண்டும் என்ற பொது மக்களின் கோரிக்கையினை நிறைவேற்றிடும் வகையில் முதற்கட்டமாக 20.11.2013 அன்று சென்னை அரசு பொது மருத்துவமனை வளாகத்திலும், இரண்டாம் கட்டமாக 21.2.2014 அன்று அரசு ஸ்டான்லி மருத்துவமனை மற்றும் எழும்பூர் குழந்தைகள் நல மருத்துவமனை வளாகங்களிலும் அம்மா உணவகங்களை ஜெயலலிதா திறந்து வைத்தார்.இந்த உணவகங்களில் இட்லி ஒரு ரூபாய்க்கும், சாம்பார் சாதம் 5 ரூபாய்க்கும், தயிர் சாதம் 3 ரூபாய்க்கு விற்கப்படுகின்றன.
முன்னோடியாகத் திகழ்ந்த திட்டம்
அம்மா உணவகம் என்ற திட்டம் இந்தியாவிலேயே முதன்முதலில் தமிழகத்தில் தான் முதலமைச்சர் புரட்சி தலைவி ஜெ. ஜெயலலிதா அவர்களால் துவங்கப்பட்டது. இந்த திட்டம் தேர்தல் அறிக்கையில் கூட இடம்பெறவில்லை. சொல்லாத திட்டத்தையும் ஏழை எளிய மக்கள் பசியை போக்கும் வகையில் இந்த திட்டம் புரட்சி தலைவி அம்மா அவர்களால் துவங்கப்பட்டது. பின் இந்தியாவிற்கே முன்னோடி திட்டமாகவும் திகழ்ந்தது. இந்த திட்டம் தற்போது ஆந்திரப்பிரதேசம், ராஜஸ்தான், மேற்கு வங்காளம், உத்திரப்பிரதேசம், கர்நாடகா ஆகிய மாநிலங்களில் பின்பற்றப்பட்டு வருகிறது. இந்த மாநிலங்களுக்கு தமிழ்நாடு முன்னோடியாக திகழ்வது மறைந்த முதலமைச்சர் ஜெ. ஜெயலலிதா அவர்களையே சாரும்.
திட்ட விரிவாக்கம்
சென்னை மாநகராட்சியின் சார்பில் நூற்றி இருபத்தி ஏழு (127) அம்மா உணவகங்களை ஜெயலலிதா திறந்துவைத்தார். இந்த நிகழ்ச்சி காணொளிக் காட்சி முறையில் நடந்தது. இதன் மூலம் அம்மா உணவங்களின் எண்ணிக்கை இருநூறாக (200) மாறியது. சென்னை மாநகராட்சியை தொடர்ந்து மற்ற மாநகராட்சிகளுக்கும் இத்திட்டம் விரிவுபடுத்தப்படுமென சட்டசபையில் ஜெயலலிதா அறிவித்தார். தமிழகத்தில் அமைந்துள்ளதுபோல் ராஜஸ்தான் மாநிலத்திலும் மலிவு விலையில் உணவகங்கள் திறக்க முடிவு செய்யப்பட்டது. தமிழகத்தில் ‘அம்மா உணவகம்’ போன்று, ஆந்திர மாநிலத்தின் 2015-16 ஆண்டுக்கான பட்ஜெட்டில் “அண்ணா அம்ருத ஹஸ்தம்” எனும் திட்டத்துக்காக ரூ. 104 கோடி ஒதுக்கப்பட்டது.
மேற்கோள்கள்
பகுப்பு:ஜெயலலிதா அரசின் திட்டங்கள்
சிர்மௌர் மாவட்டம்
சிர்மௌர் இமாசலப் பிரதேசம், இந்தியாவின் வடகிழக்கு மாவட்டம் ஆகும். இது மிக அதிக மலைகளையும் கிராமப்புறங்களையும் கொண்டுள்ளது. இம்மாவட்டத்தின் 90% மக்கள் கிராமப்புறங்களிலேயே வசிக்கின்றனர். இம்மாவட்டம் நஹான் (தலைநகரம்) மற்றும் சுகெட்டி ஆகிய நகரங்களையும் உள்ளடக்கியுள்ளது. சுகெட்டி நகரில் உள்ள ஷிவாலிக் புதைபடிவ பூங்காவில் 85 மில்லியன் வருடங்களுக்கு முற்பட்ட புதைபடிவங்கள் கண்டுபிடிக்கப்பட்டுள்ளன. இம்மாவட்டத்தில் நஹன், ரேணுகா, ஷில்லை, ரஜ்கர்ஹ், பச்ஹாத், பொன்ட சாஹிப் ஆகிய ஆறு வட்டங்கள் உள்ளன. இம்மாவட்ட பொருளாதாரம் பெருமளவு விவசாயத்தையே சார்ந்துள்ளது. இமாவட்ட மக்கள் உருளைக்கிழங்கு, இஞ்சி ஆகியவற்றை அதிகம் விளைவிக்கின்றனர்.
மேற்கோள்கள்
பகுப்பு:இமாச்சலப் பிரதேசத்திலுள்ள மாவட்டங்கள்
டத்தின்
டத்தின் (Datin ) என்பது மலேசியாவில் டத்தோ விருதைப் பெற்ற ஒருவரின் மனைவியை அழைக்கும் நன்மதிப்பு அடைமொழியாகும். கணவர் டத்தோ என்னும் விருதைப் பெற்றிருந்தால் மனைவிக்கு டத்தின் எனும் நன்மதிப்பு அடைமொழி வழங்கப்படுகிறது. அதே டத்தோ விருதை ஒரு பெண் தன் சேவைகளுக்காகப் பெற்று இருந்தால் அவரை டத்தோ அல்லது டத்தின் பாதுக்கா (Datin Paduka) என்று அழைக்க வேண்டும்.
மேற்கோள்
பகுப்பு:மலேசியாவில் அரசியல் பகுப்பு:பரிசுகளும் விருதுகளும்
பெசாவர்
கனிஷ்கர், புருஷபுரம் என்னும் (தற்கால பெஷாவர்) நகரை உருவாக்கி அதைத் தன் தலைநகராக அறிவித்தார். கனிஷ்கரின் இரண்டாவது தலைநகராக மதுரா விளங்கியது
மேற்கோள்கள்
பகுப்பு:கைபர் பக்துன்வா மாகாணம் பகுப்பு:பாகிஸ்தான் நகரங்கள் பகுப்பு:வடமேற்கு எல்லைப்புற மாகாணம் பகுப்பு:நடுவண் நிர்வாகத்தில் பழங்குடிப் பகுதிகள் பகுப்பு:இந்திய வரலாறு
வடகிழக்கு ஜனநாயகக் கூட்டணி
வடகிழக்கு ஜனநாயகக் கூட்டணி (North-East Democratic Alliance or NEDA) 24 மே 2016 அன்று பாரதிய ஜனதா கட்சியால் நிறுவப்பட்டது. இப்புதிய கூட்டணியின் நோக்கம் வடகிழக்கு இந்தியாவில் உள்ள 8 மாநிலங்களில் வாழும் மக்கள் நலன்களை பாதுகாப்பதுடன், இந்திய தேசிய காங்கிரசு கட்சி அல்லாத பிற பழங்குடி மக்களின் அரசியல் கட்சிகளை ஒருங்கிணைப்பதாகும். இக்கூட்டணியின் ஒருங்கிணைப்பாளர் ஹிமாந்த பிஸ்வாஸ் சர்மா ஆவார்.
கூட்டணி உறுப்பினர்கள்
வடகிழக்கு ஜனநாயக கூட்டணியில் உள்ள அரசியல் கட்சிகள்:
ஊசாத்துணை
பகுப்பு:இந்தியாவில் அரசியல் கூட்டணிகள் பகுப்பு:வடகிழக்கு இந்தியா பகுப்பு:இந்திய அரசியல்
கரூர் (சட்டமன்றத் தொகுதி)
கரூர் கரூர் மாவட்டத்திலுள்ள ஒரு சட்டமன்றத் தொகுதியாகும். மாவட்டத்தின் தலைமைத் தொகுதியாகவும், மாவட்டத்தின் அதிக வாக்காளர் கொண்ட தொகுதியாகவும் இருப்பதால் இது முக்கியத் தொகுதியாக இருக்கிறது. தமிழக சட்டமன்றத் தொகுதிகளின் பட்டியலில் இத்தொகுதி 152ஆம் வரிசை எண்ணுக்குரிய தொகுதி ஆகும். 2011 ஆம் ஆண்டு சட்டமன்றத் தேர்தலில் மொத்தம் 83.63 சதவீத வாக்குகளை பதிவு செய்த இத்தொகுதி தமிழகத்தில் அதிக மக்கள் வாக்களித்த தொகுதிகளில் ஒன்றாகும்.
வரலாறு
இத்தொகுதி 1952ம் ஆண்டு தேர்தலிலேயே உருவாக்கப்பட்ட தொகுதிகளில் ஒன்றாகும்.
அமைவிடம்
கரூர் தொகுதியின் கிழக்கே தொட்டியம், கிருஷ்ணராயபுரம் ஆகிய தொகுதிகளும், மேற்கே அரவக்குறிச்சி, மொடக்குறிச்சி ஆகிய தொகுதிகளும், வடக்கே கபிலர் மலை, நாமக்கல் ஆகிய தொகுதிகளும், தெற்கே குளித்தலை, கிருஷ்ணராயபுரம் தொகுதிகளும் அமைந்துள்ளன.
தொகுதியில் அடங்கியுள்ள பகுதிக‌ள்
நஞ்சை கடம்பங்குறிச்சி, புஞ்சை கடம்பங்குறிச்சி, நன்னியூர், குப்பிச்சிபாளையம், வாங்கல், நெரூர் வடக்கு, நெரூர் தெற்கு, அச்சமாபுரம், சோழூர், பஞ்சமாதேவி, மின்னாம்பிள்ளி, மண்மங்கலம், ஆத்தூர், ஆண்டாங்கோவில் (மேற்கு), காடப்பாறை, திருமாநிலையூர் மற்றும் ஆண்டாங்கோயில் (கிழக்கு) கிராமங்கள்,
வாக்காளர்கள்
1,94,257 வாக்காளர்களை கொண்ட தொகுதியிது. 2011ஆம் ஏப்ரல் மாத கணக்கின்படி ஆண் வேட்பாளர்கள் 94,805 பேரும் பெண் வேட்பாளர்கள் 99,404 பேரும் மொத்தம் 1,94,257 வாக்காளர்களை கொண்டு மாவட்டத்தில் பெரிய தொகுதியாக உள்ளது.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:கரூர் பகுப்பு:கரூர் மாவட்டம் பகுப்பு:தமிழ்நாடு சட்டமன்றத் தொகுதிகள்
ஆம்கோய் புதைபடிவ பூங்கா
thumb| ஆம்கோய் மர புதைபடிவ பூங்காவின் நுழைவாயில் thumb| ஆம்கோய் மர புதைபடிவ பூங்காவின் உள்ளே thumb| ஆம்கோய் மர புதைபடிவ பூங்காவில் காட்சிப்படுத்தப்பட்டுள்ள படிமம் ஆம்கோய் புதைபடிவ பூங்கா (Amkhoi Fossil Park) என்பது இந்தியாவின் மேற்கு வங்காளத்தின் பிர்பூம் மாவட்டத்தில் இல்லம்பஜார் அருகே அமைந்துள்ள ஒரு புதைபடிவ பூங்கா ஆகும்.
விளக்கம்
ஆம்கோய் புதைபடிவ பூங்கா 15 முதல் 20 மில்லியன் ஆண்டுகள் பழமையான புதைபடிவ மரங்களைக் கொண்டுள்ளது. இப்பூங்கா மேற்கு வங்க மாநில வனத் துறையால் அதிகாரப்பூர்வமாக அங்கீகரிக்கப்பட்டுள்ளது. 2016ஆம் ஆண்டு இல்லம்பஜார் அருகே உள்ள ஆம்கோய் கிராமத்தில் உள்ள கிராம மக்கள் குளம் தோண்டும்போது, பெரிய எலும்பு போன்ற அமைப்புகளைக் கண்டனர். எலும்பு போன்ற கட்டமைப்புகள் உண்மையில் மர புதைபடிவங்கள் என்று பின்னர் நிறுவப்பட்டது. 2017-18ஆம் ஆண்டில் இந்த பூங்கா உருவாக்கப்பட்டது. ஆம்கோய் மர புதைபடிவ பூங்கா என்று அழைக்கப்பட்டது. இந்த பூங்காவின் நோக்கம் மாணவர்கள் மற்றும் பொது மக்களிடையே புதைபடிவங்கள் பற்றிய விழிப்புணர்வை ஏற்படுத்துவதுடன், அறிஞர்களின் ஆராய்ச்சிக்கு உதவுவதும் ஆகும். இது மேற்கு வங்க மாநிலத்தின் ஒரே புதைபடிவ பூங்கா ஆகும். இப்பூங்கா 10 ஹெக்டேர் பரப்பளவில் அமைந்துள்ளது. ஹெட்ஜ் சுவர்களால் பிரிக்கப்பட்ட பாதைகளால் சூழப்பட்ட அழகுபடுத்தப்பட்ட புல்வெளியில் புதைபடிவங்கள் அமைக்கப்பட்டுள்ளன. இருமொழிப் பலகைகள் புதைபடிவங்களின் விவரங்கள் மட்டுமல்ல, புதைபடிவ செயல்முறை பற்றிய விவரங்களையும் பார்வையாளர்கள் காணலாம்.
உசிலம்பட்டி
உசிலம்பட்டி (ஆங்கிலம்:Usilampatti), இந்தியாவின், தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு நகராட்சி ஆகும். உசிலம்பட்டி மதுரை - தேனி நெடுஞ்சாலையில் அமைந்துள்ளது. புகழ்பெற்ற ஆனையூர்ஐராவதேஸ்வரர் மற்றும் மீனாட்சி அம்மன் ஆலயம் அமைந்துள்ளது. மதுரை மாவட்டத்தில் அதிக பரப்பளவு கொண்ட சட்டமன்ற தொகுதி ஆகும்.
ஆம்கோய் புதைபடிவ பூங்கா
புதைபடிவங்கள்
இங்கு காட்சிப்படுத்தப்பட்டுள்ள புதைபடிவங்கள் ஆஞ்சியோசுபெர்மின் (பூக்கும் தாவரங்கள்) தண்டு பகுதிகளாகும். மரங்கள் முதலில் ராஜ்மஹால் மற்றும் சோட்டாநாக்பூர் மலைகளில் செழித்து வளர்ந்த காடுகளின் பகுதியாக இருந்தன. மரங்கள் வெள்ளத்தால் கொண்டு வரப்பட்டு, மெல்லிய மணல் மற்றும் களிமண்ணின் கீழ் படிந்து, படிப்படியாக புதைபடிவங்களாக மாறியதாகக் கருதப்படுகிறது. இங்குக் காணப்படும் புதைபடிவங்கள் டிப்டெரோகார்பேசி, அனாகார்டியேசி, காம்ப்ரேடேசியா மற்றும் லெகுமினோசே ஆகிய தாவரக் குடும்பங்களைச் சேர்ந்தவை.
உசிலம்பட்டி
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 201 மீட்டர் (659 அடி) உயரத்தில் இருக்கின்றது.
ஆம்கோய் புதைபடிவ பூங்கா
வருகை
இளம்பஜார் அருகே அமைந்துள்ள இந்த பூங்கா சாந்திநிகேதன், போல்பூரின் சுற்றுலாத் தலத்திலிருந்து எளிதாக அணுகலாம். பூங்காவின் வார விடுமுறை நாளாகப் புதன்கிழமை உள்ளது. மற்ற நாட்களில் காலை 10 மணி முதல் மாலை 4 மணி வரை பார்வையாளர்களுக்காகப் பூங்கா திறந்திருக்கும். மாணவர்கள் மற்றும் குழந்தைகளுக்கு ₹ 10 மற்றும் ₹ 5 நுழைவு கட்டணம் வசூலிக்கப்படும்.
வெளி இணைப்புகள்
பகுப்பு:தொல்லுயிர் எச்சங்கள் பகுப்பு:புதைபடிவ பூங்கா
உசிலம்பட்டி
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 35,219 மக்கள் இங்கு வசிக்கின்றார்கள். இவர்களில் 17,625 ஆண்கள், 17,594 பெண்கள் ஆவார்கள். உசிலம்பட்டியில் 1000 ஆண்களுக்கு 998 பெண்கள் உள்ளனர். உசிலம்பட்டி மக்களின் சராசரி கல்வியறிவு 86.84% ஆகும், இதில் ஆண்களின் கல்வியறிவு 91.83%, பெண்களின் கல்வியறிவு 81.89% ஆகும். இது மாநில சராசரி கல்வியறிவான 80.09% விட சற்று கூடுதலானதே. உசிலம்பட்டி மக்கள் தொகையில் 3,427 (9.73%) ஆறு வயதுக்குட்பட்டோர் ஆவார்கள்.
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 94.53% ஆக இருக்கின்றனர். அதையடுத்து கிருஸ்துவர்கள் 2.91%, இஸ்லாமியர்கள் 2.33%, என்ற விகிதத்தில் இருக்கின்றனர். உசிலம்பட்டி மொத்த மக்கள்தொகையில் தாழ்த்தப்பட்டோர் 7.94%, பழங்குடியினர் 0.01% ஆக உள்ளனர். உசிலம்பட்டியில் 9,101 வீடுகள் உள்ளன.
ஆதாரங்கள்
பகுப்பு:மதுரை மாவட்டம் பகுப்பு:மதுரை தொடர்பான குறுங்கட்டுரைகள்
சொக்கம்பட்டி வனராக்கியம்மன் கோயில்
சொக்கம்பட்டி வனராக்கியம்மன் கோயில் தமிழ்நாட்டில் திருநெல்வேலி மாவட்டம், சொக்கம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்ராபௌர்ணமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கும்பகோணம் கூரத்தாழ்வார் சன்னதி
கும்பகோணம் கூரத்தாழ்வாழ்வார் சன்னதி எனப்படும் கூரத்தாழ்வார் கோயில் பெரியகடைத்தெருவில் அமைந்துள்ளது.
மூலவர்
இக்கோயிலில் உள்ள மூலவர் கூரத்தாழ்வார் ஆவார். கருவறையில் லட்சுமி நரசிம்மரும் உள்ளார்.
மேற்கோள்கள்
பகுப்பு:கும்பகோணத்திலுள்ள கோயில்கள்
கல்சி
கல்சி என்பது ஒரு சமூக மேம்பாட்டுத் தொகுதியாகும், இது இந்திய மாநிலமான மேற்கு வங்காளத்தில் உள்ள புர்பா பர்தமான் மாவட்டத்தின் பர்தமான் சதர் வடக்கு துணைப்பிரிவில் நிர்வாகப் பிரிவுக்கு உட்பட்டது
நிலவியல்
பட் பட், கல்சி சிடி பிளாக்கின் ஒரு அங்கம் கிராம பஞ்சாயத்து ஆக, அமைந்துள்ளது 23°24′30″N 87°32′34″E. கல்சி  சிடி பிளாக் என்பது மாவட்டத்தின் மத்திய சமவெளிப் பகுதியான பர்தாமன் சமவெளியின் ஒரு பகுதியாகும். இப்பகுதியை கிழக்கில் பாகீரதி, வடமேற்கில் அஜய் மற்றும் மேற்கு மற்றும் தெற்கில் தாமோதர் சூழ்ந்துள்ளது. இப்பகுதியில் காணப்படும் பழைய ஆறு மற்றும் வாய்க்கால்கள் மற்றும் சிறிய சிற்றோடைகள் வேனிற் காலங்களில் வறண்டு போகின்றன, ஆனால் பர்தமான் சமவெளிகள் சில நேரங்களில் கார்காலத்தில் கடும் வெள்ளத்திற்கு ஆளாகின்றன. இப்பகுதியில் வண்டல் மண்காணப்படுகிறது.
கல்சி சிடி பிளாக் வடக்கே ஆஸ்கிராம் சூழ்ந்திருக்கிறது II சிடி பிளாக், கிழக்கில் கல்சி இரண்டு ம். சிடி பிளாக், சோனமுகி மற்றும் பத்ரசாயர் சிடி பிளாக்ஸ் ம், தெற்கே பாங்குரா மாவட்டம் மற்றும் மேற்கில் கங்க்சா சிடி பிளாக் போன்றவற்றால் சூழப்பட்டுள்ளது.
கல்சி  சிடி பிளாக் 257.37 பரப்பளவைக் கொண்டுள்ளது   கிமீ 2. இதில் ஒரு பஞ்சாயத்து சமிட்டி, 9 கிராம பஞ்சாயத்துகள், 141 கிராம சன்சாத் (கிராம சபைகள்), 87 மௌஸாக்கள் மற்றும் 85 மக்கள் வசிக்கும் கிராமங்கள் இருக்கின்றன. பட் பட் மற்றும் கல்சி காவல் நிலையங்கள் இந்த தொகுதிக்கு செயல்படுகின்றன. இந்த சிடி தொகுதியின் தலைமையகம் பட் பட்டில் இருக்கிறது.
கல்சி  தொகுதி பஞ்சாயத்து சமிதியின் கிராம பஞ்சாயத்துகள்  பட் பட், சக்தெண்டுல், லோபூர் கிருஷ்ணராம்பூர், லோவா ராம்கோபால்பூர், மங்கர், பராஜ், பொட்னா-பூர்சா, செரோராய் மற்றும் உச்சச்சிராம் ஆகும்.
மக்கள் தொகை
2011 -ம் ஆண்டு இந்திய மக்கள் தொகை கணக்கெடுப்பின்படி, கல்சி சிடி பிளாக்கின் மொத்த மக்கள் தொகை 187,588 ஆகும், இதில் 164,467 கிராமங்களும் 23,121 நகர்ப்புறங்களும் உள்ளன. 96,755 (52%) ஆண்களும் 90,833 (48%) பெண்களும் இருந்தனர். 6 வயதுக்குக் குறைவான மக்கள் தொகை 19,421. பட்டியலிடப்பட்ட சாதிகள் 67,044 (35.74%) மற்றும் பட்டியல் பழங்குடியினர் 7,652 (4.08%).ஆகும்
2001 மக்கள் தொகை கணக்கெடுப்பின்படி, கல்சி I தொகுதியின் மொத்த மக்கள் தொகை 174,070 ஆகும், அவர்களில் 90,518 ஆண்களும் மற்றும் 83,552 பெண்களும் ஆகும். கல்சி I தொகுதி 1991-2001 தசாப்தத்தில் 17.76 சதவீத மக்கள் தொகை வளர்ச்சியைப் பதிவு செய்தது. பர்தாமன் மாவட்டத்தின் தசாப்த வளர்ச்சி என்பது 14.36 சதவீதமாக இருந்தது. மேற்கு வங்கத்தில் தசாப்த வளர்ச்சி 17.84 சதவீதமாக இருந்தது. 61,523 இல் பட்டியலிடப்பட்ட சாதிகள் மூன்றில் ஒரு பங்கைக் கொண்டுள்ளன. பட்டியலிடப்பட்ட பழங்குடியினர் 7,187.ஆகும்
கல்சி I சிடி பிளாக்கில் உள்ள மக்கள் தொகை கணக்கெடுப்பு நகரங்கள் (அடைப்புக்குறிக்குள் 2011 மக்கள் தொகை கணக்கெடுப்பு புள்ளிவிவரங்கள்): ராய்ப்பூர் (5,470), சுக்தால் (13,093) மற்றும் பட் பட் (4,558).
கல்சி சிடி பிளாக்கில் உள்ள பெரிய கிராமங்கள் (4,000+ மக்கள் தொகை கொண்ட) (அடைப்புக்குறிக்குள் உள்ள 2011 மக்கள் தொகை கணக்கெடுப்பின்படி எண்ணிக்கைகள்) உள்ளன பரத்பூர் (4,274), சக் டென்டல் (4,841), மான்கர் (10,370), பராஜ் (5,560), ராம்கோபால்பூர் (4,362), மல்லசாருல்( 4,439), சிரராய் (6,915), புர்ஷா (5,740), கொல்கோல் (4,025), உச்சச்சிராம் (4,887) மற்றும் கோல்கிராம் (4,886).ஆகும்
கல்சி I சிடி பிளாக்கில் உள்ள மற்ற கிராமங்களில் (அடைப்புக்குறிக்குள் 2011 கணக்கெடுப்பு புள்ளிவிவரங்கள் ஆகும்): லோவா (3,690), லோபூர் (1,987), கிருஷ்ணராம்பூர் (3,627), ராண்டிஹா (1953), போட்னா (1,873), ஷில்யா (1,272), மற்றும் கஸ்பா (2,119). ஆகும்
எழுத்தறிவு
2011 ஆம் ஆண்டு மக்கள்தொகை கணக்கெடுப்பின்படி, கல்சி I சிடி பிளாக்கின் மொத்த கல்வியறிவாளர்களின் எண்ணிக்கை 122,540 (6 ஆண்டுகளில் 72.87% மக்கள் தொகை, இதில் ஆண்கள் 69,370 (6 ஆண்டுகளில் ஆண்கள் தொகையில் 79.89%) மற்றும் பெண்கள் 53,170 (65.37) 6 ஆண்டுகளில் பெண் மக்கள்தொகையில்%). பாலின ஏற்றத்தாழ்வு (பெண் மற்றும் ஆண் கல்வியறிவு விகிதங்களுக்கு இடையிலான வேறுபாடாகும்) 14.52% ஆகும்.
2001 மக்கள் தொகை கணக்கெடுப்பின்படி, கல்சி I தொகுதியில் 6+ வயதுக்குட்பட்டவர்களின் மொத்த கல்வியறிவு 65.71 சதவீதமாக இருந்தது. ஆண்களின் கல்வியறிவு 74.98 சதவீதமாகவும், பெண்களின் கல்வியறிவு 55.63 சதவீதமாகவும் இருந்தது. பர்தாமன் மாவட்டத்தில் மொத்த கல்வியறிவு 70.18 சதவீதமும், ஆண்களின் கல்வியறிவு 78.63 சதவீதமும், பெண் கல்வியறிவு 60.95 சதவீதமும் ஆகும்.
மேலும் காண்க - கல்வியறிவு விகிதத்தால் தர வரிசைப் படுத்தப்பட்ட மேற்கு வங்க மாவட்டங்களின் பட்டியல்
பர்தாமன் மாவட்ட சிடி பிளாக்கின் தொகுதிகளில் எழுத்தறிவு
மொழிகள் மற்றும் மதம்
பர்தாமன் மாவட்டத்தின், இந்து மக்கள் தொகையின் எண்ணிக்கை சதவீதம் 1961 -இல் 84.3 சதவீதத்திலிருந்து குறைந்து 2011 -ல் 77.9 சதவீதமாகவும், முஸ்லிம் மக்கள் தொகை சதவீதம் 1961 ல் 15.2 சதவீதத்திலிருந்து 2011 ல் 20.7 சதவீதமாகவும் அதிகரித்துள்ளது.
கிராமப்புற வறுமை
2005 -ஆம் ஆண்டில் வறுமைக் கோட்டுக்கு கீழாக வாழும் குடும்பங்களுக்கான வீட்டு கணக்கெடுப்பிலிருந்து பெறப்பட்ட வறுமை மதிப்பீடுகளின்படி, கல்சி I சிடி பிளாக்கில் கிராமப்புற வறுமை 37.76% ஆக இருந்தது.
வாழ்வாதாரம்
கல்சி சிடி பிளாக் என்பது விவசாயத்தில் ஆதிக்கம் செலுத்தும் பகுதியின் ஒரு பகுதியாகும், ஆனால்  தற்பொழுது இரண்டாம் நிலை மற்றும் மூன்றாம் நிலை துறைகளும் அதிகரித்து வளர்ந்து வரும் போக்கைக் காட்டுகின்றன.
உள்கட்டமைப்பு
கல்சி I சிடி தொகுதியில் 85  கிராமங்கள் உள்ளன. 85 கிராமங்களுக்கும் (100%) மின்சாரம் உள்ளது. 85 கிராமங்களிலும் (100%) குடிநீர் வழங்கல் உள்ளது. 19 கிராமங்களில் (22.35%) தபால் நிலையங்கள் உள்ளன. 81 கிராமங்களில் (95.29%) தொலைபேசிகள் உள்ளன. (லேண்ட்லைன்ஸ், பொது அழைப்பு அலுவலகங்கள் மற்றும் மொபைல் போன்கள் உட்பட). 28 கிராமங்களில் (32.94%) ஒரு புக்கா (நடைபாதை) அணுகுமுறை சாலையையும். 53 கிராமங்களில் (62.35%) போக்குவரத்து தகவல்தொடர்புகளையும் கொண்டுள்ளன (பஸ் சேவை, ரயில் வசதி மற்றும் செல்லக்கூடிய நீர்வழிகள் ஆகியவை அடங்கும்). 10 கிராமங்களில் (11.76%) விவசாய கடன் சங்கங்கள் உள்ளன. 5 கிராமங்களில் (5.88%) வங்கிகள் உள்ளன.
2013-14-ஆம் ஆண்டின், சிடி பிளாக்கில் 73 உரக் கிடங்குகள், 6 விதைக் கடைகள் மற்றும் 75 நியாயமான விலைக் கடைகள் இருந்து வநதன.
வேளாண்மை
1950 -ஆம் ஆண்டின் பார்கடாரி சட்டம் அவர்கள் வாங்கிய நிலத்திலிருந்து அதிக அளவு பயிர்களுக்கு பார்கடர்களின் உரிமைகளை அங்கீகரித்த போதிலும், அது முழுமையாக செயல்படுத்தப்படவில்லை. நிர்ணயிக்கப்பட்ட எல்லைக்கு அப்பால் பெரிய பகுதிகள், பணக்கார நில உரிமையாளர்களிடம் இருந்தன. 1977 முதல் மேற்கு வங்கத்தில் பெரிய நில சீர்திருத்தங்கள் நடந்தன. நில உச்சவரம்புக்கு அதிகமான நிலம் கையகப்படுத்தப்பட்டு விவசாயிகள் மத்தியில் விநியோகிக்கப்பட்டது. நில சீர்திருத்தங்களைத் தொடர்ந்து நில உரிமையாளர் முறை மாற்றத்திற்கு உட்பட்டுள்ளது. 2013-14 ஆம் ஆண்டில், கல்சி I சிடி பிளாக்கில் விவசாயத்தில் ஈடுபட்டுள்ள நபர்களை பின்வருமாறு வகைப்படுத்தலாம்: பார்கடார்கள் 8.11%, பட்டா (ஆவணம்) வைத்திருப்பவர்கள் 9.36%, சிறு விவசாயிகள் (1 முதல் 2 ஹெக்டேர் வரை நிலம் வைத்திருத்தல்) 2.77%, குறு விவசாயிகள் (வைத்திருத்தல் 1 ஹெக்டேர் வரை நிலம்) 10.78% மற்றும் விவசாயத் தொழிலாளர்கள் 68.98%.
2003-04 -ஆம் ஆண்டில் கல்சி I சிடி பிளாக்கில் நிகர பயிர் பரப்பளவு 17,379 ஹெக்டேராகவும், ஒன்றுக்கு மேற்பட்ட பயிர்கள் பயிரிடப்பட்ட பகுதி 17,404 ஹெக்டேராகவும் இருந்தது.
2013-14 ஆம் ஆண்டில், கல்சி I சிடி பிளாக் 4,939 டன் அமன் நெல்லை உற்பத்தி செய்தது, 1,911 ஹெக்டேரில் இருந்து, 9,982 ஹெக்டேரில் இருந்து 30,343 டன் போரோ நெல் (வசந்த பயிர்), 5 ஹெக்டேரில் இருந்து 13 டன் கோதுமை மற்றும் 15,754 டன் உருளைக்கிழங்கு 840 ஹெக்டேரிலிருந்து. இது பருப்பு வகைகள் மற்றும் எண்ணெய் வித்துக்களையும் உற்பத்தி செய்தது.
பர்தாமான் மாவட்டத்தில் மொத்தமாக அமன் நெல் சாகுபடிக்கு உட்பட்ட மொத்த பரப்பளவில் 64.32% ஆகவும், போரோ மற்றும் ஆஸ் நெல்லின் கீழ் உள்ள பகுதி முறையே 32.87% சதவீதமும் மற்றும் 2.81% சதவீதமும் ஆகவும் உள்ளது. போரோ நெல் சாகுபடியின் விரிவாக்கம், அதிக மகசூல் விகிதங்களுடன், நீர்ப்பாசன முறை விரிவாக்கம் மற்றும் தீவிர பயிர்ச்செய்கையின் விளைவே ஆகும். 2013-14 -ஆம் ஆண்டில், கல்சி I சிடி பிளாக்கில் நீர்ப்பாசனம் செய்யப்பட்ட  பகுதியின் மொத்த பரப்பளவு 19,174.59 ஹெக்டேர் ஆகும், இதில் 18,835.75 ஹெக்டேர் பகுதிகள் கால்வாய் நீரிலும் 338.84 ஹெக்டேர் பகுதிகள் ஆழமான குழாய் கிணறுகளாலும் பாசனம் செய்யப்படுகிறது.
வங்கி
2013-14 ஆம் ஆண்டில், கல்சி I சிடி பிளாக்கில் 7-ழு வணிக வங்கிகள் மற்றும் 4 -கு கிராம வங்கிகளின் அலுவலகங்கள் இருந்தன.
போக்குவரத்து
கல்சி சிடி பிளாக்கில் 17 -பஸ் கோட்டம் / பஸ் நிறுத்தம்  வழித்தடங்கள் இருக்கின்றன.
ஹவுரா-கயா-டெல்லி கோடு, ஹவுரா-அலகாபாத்-மும்பை கோடு மற்றும் ஹவுரா-டெல்லி பிரதான பாதையின் ஒரு பகுதியாக இருக்கும் பர்தமான்-அசன்சோல் பிரிவு இந்த சிடி பிளாக் வழியாக செல்கிறது மற்றும் மங்கர் மற்றும் பராஜ் நிலையங்கள் உள்ளன.
NH 19 (பழைய எண் NH 2) / கிராண்ட் டிரங்க் சாலை இந்த குறுவட்டுத் தொகுதி வழியாக செல்கிறது.
கல்வி
6,000 க்கும் மேற்பட்ட பள்ளிகள் (முந்தைய பர்தாமன் மாவட்டத்தில்) 900,000 க்கும் மேற்பட்ட மாணவர்களுக்கு சமைத்த மதிய உணவை வழங்குகின்றன.
கனாட் இன்ஸ்டிடியூட் ஆப் இன்ஜினியரிங் அண்ட் மேனேஜ்மென்ட் 2008 ஆம் ஆண்டில் மங்கரில் நிறுவப்பட்டது. இது ம ula லானா அபுல் கலாம் ஆசாத் தொழில்நுட்ப பல்கலைக்கழகத்துடன் இணைக்கப்பட்டுள்ளது.
மங்கரில் மங்கர் கல்லூரி 1987 இல் நிறுவப்பட்டது. இது காசி நஸ்ருல் பல்கலைக்கழகத்துடன் இணைக்கப்பட்டுள்ளது.
பவானிசாகர் அணை
கோயம்புத்தூர் மாவட்டத்தின் மேட்டுப்பாளையம், சிறுமுகை வழியாக வரும் பவானி ஆற்றுடன் நீலகிரி மாவட்டத்தில் உற்பத்தியாகும் மோயாறு கலக்கும் இடத்தில் கீழ் பவானி திட்டம் மூலம் அணை கட்டப்பட்டுள்ளது. இதனால் உண்டான நீர்தேக்கத்திற்கு பவானி சாகர் நீர்தேக்கம் என்று பெயர். நாடு விடுதலை அடைந்தபிறகு உருவான இத்திட்டம் 1956 இல் நிறைவடைந்தது. இந்த அணை பவானிசாகர் அணை என்றே அழைக்கப்படுகிறது. இவ்வணை ஈரோடு மாவட்டம் சத்தியமங்கலம் வட்டத்தில் உள்ள கொத்தமங்கலம் என்ற கிராமத்திற்கு அருகில் கட்டப்பட்டுள்ளது. இது ஒரு மண் அணையாகும். இதன் உயரம் 105 அடி, இதன் கொள்ளளவு 33 கோடி கனஅடியாகும். இதன் நீர்ப்பிடிப்பு பகுதி 1621.5 சதுர மைல் ஆகும். நீர்தேக்கத்தின் பரப்பளவு 30 சதுர மைல்களாகும். . அணை உள்ள இடத்தில் உள்ள நகர் அணையின் பெயராலயே பவானிசாகர் என அழைக்கப்படுகிறது, இது ஒரு பேரூராட்சி ஆகும். இவ்வணையிலிருந்து செல்லும் கீழ் பவானி திட்ட கால்வாய் ஈரோடு மாவட்டத்தை வளப்படுத்துகிறது.
கல்சி
ஹெல்த்கேர்
மணிக்கு மான்கர் ஊரக மருத்துவமனையில் மான்கர் மணிக்கு (30 படுக்கைகள்) மற்றும் புர்சா ஊரக மருத்துவமனையில் புர்சா (30 படுக்கைகள் கொண்ட) கல்சி குறுவட்டு தொகுதி உள்ள பிரதான மருத்துவ வசதிகள் உள்ளன. ஆரம்ப சுகாதார நிலையங்கள் உள்ளன: பரத்பூர் (6 படுக்கைகளுடன்) மற்றும் லோவா, பிஓ துவாரமாரி (10 படுக்கைகளுடன்).
பவானிசாகர் அணை
அணையின் கொள்ளளவும் பாசன வசதியும்
பவானி சாகர் அணையின் கொள்ளளவு 32.8 டி.எம்.சி ஆகும். பவானி சாகர் அணையின் மூலம் புதிய ஆயக்கட்டு 2.07 லட்சம் ஏக்கர் பாசனம் பெறுகிறது. இப்புதிய ஆயக்கட்டு இரு பகுதிகளாக [ ஒற்றை படை, இரட்டை படை மதகுகள்] பிரிக்கப்பட்டு, ஆண்டுதோறும் ஒரு பகுதிக்கு [ 1,03 ,500 ஏக்கர்] நெல்லுக்கும், மறு பகுதிக்கு புஞ்சை பயிருக்கும், மாறி மாறி பாசனம் பெருகிறது. நெல்லுக்கு 24 டி.எம்.சி நீரும், புஞ்சை பயிருக்கு 12 டி.எம்.சி நீரும் ஆகமொத்தம் 36 டி.எம்.சி நீர் தேவை படுகிறது. இவ்வணையின் மூலம் பழைய ஆயகட்டுகளான தடப்பள்ளி, அரக்கன்கோட்டை பகுதிகள் பவானி சாகர் அணைக்கு கீழுள்ள கொடிவேரி அணைக்கட்டு மூலமும், காளிங்கராயன் அணைக்கட்டு மூலம், காளிங்கராயன் பாசன பகுதியும், பாசனம் பெருகிறது. அவைகளுக்கு ஆண்டுதோறும் 24 டி.எம்.சி நீர் தேவை படுகிறது. கொடிவேரி அணைக்கட்டு மூலம் 25 ,000 ஏக்கரும், காளிங்கராயன் அணைக்கட்டு மூலம் 15 ,000 ஏக்கரும், பாசனம் பெறுகிறது
புனல்மின் நிலையம்
இந்த அணையில் இரண்டு நீர் மின் உற்பத்தி நிலையங்கள் உள்ளன, ஆற்றிற்கு நீர் வழங்கிடும் (MHPH) நுண்புனல் மின்நிலையத்தில் 8 மெகாவாட் திறனிலும் (RBC PH) வலதுகரை வாய்க்கால் மின்நிலையத்தில் 8 மெகாவாட் திறனிலும் என மொத்தம் 16 மெகாவாட் மின்னுற்பத்தி செய்யப்படுகிறது.
கல்சி
ஹெல்த்கேர்
நிலத்தடி நீரில் குறைந்த அளவு ஆர்சனிக் மாசுபாட்டால் பாதிக்கப்பட்டுள்ள பர்தாமன் மாவட்டத்தின் ஒரு பகுதி கால்சி ஐ சிடி பிளாக் ஆகும்.
மேற்கோள்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:மேற்கு வங்காளம்
பவானிசாகர் அணை
புனல்மின் நிலையம்
16 32 மெகாவாட் (43,000 ஹெச்பி) திறனைக் கொண்டு, மொத்தமாக ஐந்து மெகாவாட் (21,000 ஹெச்பி) ஒரு திறனோடு உள்ளன.
வரலாற்றுச்சிறப்பு
ஹொய்சாளர் ஆட்சிக்காலத்தில் படைத்தளபதியான பெருமாள் தண்டநாயக்கனைப் பாராட்டி வழங்கப்பட்ட குறுநிலத்தை அவன் ஆண்டு வந்த போது கி.பி 1254ஆம் ஆண்டு ஆற்றுச்சமவெளியில் இந்தக் கோட்டையைக் கட்டி ஆண்டான். தண்டநாயக்கன் கோட்டை நாளடைவில் டணாயக்கன் கோட்டை ஆனது. பல நூறு ஆண்டுகள் ஆன பின்பும் கூட இன்னும் உறுதியுடன் இக்கோட்டை உள்ளது.
மேற்கோள்கள்
பகுப்பு:ஈரோடு மாவட்டத்திலுள்ள அணைகள் பகுப்பு:தமிழ்நாட்டு நீர்மின்னாக்கத் திட்டங்கள்
மதுரை வாலைசாமி ஞானக் கும்மி
மதுரை வாலைசாமி ஞானக் கும்மி என்பது வாலைசாமி என்னும் சித்தரால் பாடப்பட்டது. இதில் 185 பாடல்கள் உள்ளன. எல்லாப் பாடல்களும் இரண்டு அடிகள் கொண்ட கண்ணி யாப்பினால் ஆன பால்கள். இவற்றில் 4 பாடல்கள் காப்புப் பாடல்கள். சிவபாலன் கணபதி, சிவசுப்பிரமணியன், செந்தில் வேலவன், முக்கோண விநாயகன் ஆகிய தெய்வங்கள் முன்னின்று இந்த நூலைக் காக்க வேண்டும் என்று வேண்டுகின்றன. பிற பாடல்கள் சிறுமியர் கும்மி அடித்து விளையாடும்போது பாடும் பாடல்களாக உள்ளன. பாடல்கள் "ஞானப்பெண்ணே" என விளித்துப் பாடும் பாடல்களாக உள்ளன.
எடுத்துக்காட்டு
பூட்டைத் திறப்பதும் கையாலே – மனப் வீட்டைத் திறக்க முடியாமல் – விட்ட
குடியிருக்கும் வீட்டுப் பூட்டைக் கையால் திறக்கிறோம். அதுபோல மனம் என்னும் பூட்டை நம் உடம்பாகிய மெய்யால், உண்மை உணர்வால் திறக்க வேண்டும். மனத்தைத் திறந்து வீடுபேறு அடைய வேண்டும். மனவீட்டைத் திறக்க முடியாமல் மக்கள் "இது இறைவன் விட்ட விதிவழி" என்று சொல்லிச் சும்மா இருந்துவிடுகின்றனர்.
ஞானம்
காரியக் காரரோ அஞ்சு பேராம் – அவர் மாரீசக் காரர் சமாதிக்கண் – மூன்றுபேர்
காரியக்காரர் 5 பேர் - சுவை, ஒளி, ஊறு, ஓசை, நாற்றம் - ஐம்புலன் காரியம் பார்க்கும் வீரர் 5 பேர் - மெய், வாய், கண், மூக்கு, செவி - ஐம்புலன் சீதையை மயக்கிய மாரீச மான் போன்றவர் 3 பேர் - காமம், வெகுளி, மயக்கம் ஞானப் பெண்ணே இவற்றைக் கேட்டுத் தெரிந்துகொள்
மேற்கோள்
பகுப்பு:சித்தர் பாடல்கள் பகுப்பு:சித்தர்கள் எழுதிய நூல்கள்
இந்திய அரண்மனைகளின் பட்டியல்
இந்திய அரண்மனைகளின் பட்டியல்:
சொல்வதெல்லாம் உண்மை
சொல்வதெல்லாம் உண்மை என்பது ஜீ தமிழ் தொலைக்காட்சியில் 1 ஆகத்து 2011 முதல் 30 மே 2018 ஆம் ஆண்டு வரை ஒளிபரப்பான உண்மைநிலை பேச்சு நிகழ்ச்சி ஆகும்.
இந்த நிகழ்ச்சி பொது மக்களின் உண்மையான வாழ்க்கைக் கதைகளை மையமாக வைத்து அவர்களின் பிரச்சினைகளுக்குத் தீர்வு கொடுத்து உதவுகிறது. இந்த நிகழ்ச்சியை முதலில் ஊடகவியலாளர் 'நிர்மலா பெரியசாமி' என்பவர் தொகுத்து வழங்கினார், பின்னர் நடிகை மற்றும் இயக்குனர் லட்சுமி ராமகிருஷ்ணன் மற்றும் நடிகை சுதா சந்திரன் என்பவர்களும் தொகுத்துப் வழங்கியுள்ளனர்.
நிகழ்ச்சியின் மூலம்
ஜி தமிழ் சொல்வதெல்லாம் உண்மை நிகழ்ச்சியின் மூலமாக அம்பலமான 4 வருடங்களுக்கு முன்னாள் செய்த கொலையை குற்றவாளி முருகன் காவல்துறையிடம் வாக்குமூலம் அளித்துள்ளார்.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ் கலந்துரையாடல் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2011 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
நங்கூரம் (இதழ்)
நங்கூரம் 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும்.
நிர்வாக முகவரி
நங்கூரம், அரசடிவீதி,  கந்தர்மடம்,  யாழ்ப்பாணம்
உள்ளடக்கம்
இவ்விதழ் அறிவியல் கட்டுரைகளையும், தமிழ் இலக்கிய கட்டுரைகளையும், தமிழ் தேசிய கட்டுரைகளையும், சுகாதாரம், நேர்காணல்கள், துணுக்குகள்,  தகவல் களஞ்சியம் போன்ற பல்வேறு அம்சங்களையும் கொண்டிருந்தது. 12 இதழ் நிறைவில் இவ்விதழ் ஆண்டு மலரை வெளியிட்டுள்ளது. இதில் இடம்பெற்ற கேள்வி பதில் அறிவியல் சார்ந்த விடயங்களுக்கு முக்கியத்துவம் கொடுக்கப்பட்டிருந்தது. இடைக்கிடையே சில கவிதைகளும், புகைப்படங்களும், வாசகர் கடிதங்களும் சேர்க்கப்பட்டிருந்தன. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:சமூக அறிவியல் தமிழ் இதழ்கள் பகுப்பு:ஈழத்து சஞ்சிகைகள் பகுப்பு:1990 களில் வெளிவந்த தமிழ் இதழ்கள்
புள்ளிநிலை இயற்பியல்
புள்ளிநிலை இயற்பியல் (Statistical physics)இயற்பியல் சிக்கல்களை தீர்ப்பதற்கு நிகழ்தகவுக் கோட்பாடு மற்றும் புள்ளியியல் முறைகளை பயன்படுத்தும் இயற்பியல் பிரிவாகும். குறிப்பாக பெரும் தொகைகளையும் தோராயங்களையும் கணிதக் கருவிகளைக் கொண்டு தீர்மானிக்கும் துறையாகும். இது பல்வேறுபட்ட துறைகளையும் உள்ளபடியே புள்ளியியல் வாய்ப்பு முறைமைகளில் விவரிக்கிறது. இது இயற்பியல், உயிரியல், வேதியியல், நரம்பியல், மற்றும் சமூகவியல் போன்ற சில சமூக அறிவியல் துறைகளிலும் பயன்படுத்தப்படுகிறது. இதன் நோக்கம் அணுக்கருனி இயக்கத்தை வரையறுக்கும் இயற்பியல் விதிகளின் மூலம் பொருட்களின் பண்புகளை திரளாக விளக்குவதாகும்.
மேற்சான்றுகள்
பகுப்பு:இயற்பியல்
மெய்ம்மொழிச் சரிதை
மெய்ம்மொழிச் சரிதை என்னும் நூல் தனி நூலாக வெளிவந்துள்ளது. இந்த நூலில் கிடைத்த பாடல்கள் மட்டுமே பதிப்பிக்கப்பட்டுள்ளன. இது பர-பக்கம், சுப-பக்கம் என்னும் இரண்டு பகுதிகளைக் கொண்டது. இந்த அமைப்பு சிவஞான சித்தியார் நூலின் பாகுபாட்டு முறைமை ஆகும். பர பக்கம் பகுதியில் இருந்த 124 பாடல்களில் 82 பாடல்கள் சிதைந்த நிலையில் உள்ளன. 42 பாடல்கள் தெளிவாக உள்ளன. சுப பக்கம் பகுதியில் 362 பாடல்கள் உள்ளன. இவற்றில் 106 பாடல்கள் பெருந்திரட்டு என்னும் தொகுப்பு நூலில் இடம்பெற்றுள்ளன.
இளங்காரிகுடி மெய்ம்மொழித் தேவர் இந்த நூலின் ஆசிரியர். சிவஞான சித்தியார், சிவார்ச்சனா போதம் என்னும் நூல்கள் கி. பி. 1350-ல் தோன்றியவை. இந்த நூலும் இதே காலத்தில் தோன்றியது. மெய்ம்மொழித் தேவர் அரசர் குடியில் பிறந்து துறவு பூண்டவர்.
பெருந்திரட்டில் இடம்பெற்றுள்ள இந்த நூலின் பாடல்கள் அறுசீர் விருத்தங்கள். அவற்றில் அட்டாங்க யோகம், அட்டமா சித்தி போன்றவை விரிவாகச் சொல்லப்பட்டுள்ளன. இந்தப் பாடல்கள் இந்த நூலாசிரியரை வேதாந்தம் கற்ற சித்தாந்தவாதி எனக் காட்டுகின்றன.
அடிக்குறிப்பு
பகுப்பு:14 ஆம் நூற்றாண்டுத் தமிழ் நூல்கள்
முல்லை (மலர்)
முல்லை (ஆங்கிலம்: Jasminum) ஒரு தாவர பேரின வகையாகும்.
மேற்கோள்கள்
Jasmine
1785
1785 (MDCCLXXXV) ஒரு சனிக் கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
1785 நாட்காட்டி
பகுப்பு:1785
1751 – 1800
ஏ-3 நெடுஞ்சாலை (இலங்கை)
ஏ-3 நெடுஞ்சாலை வத்தளை, கந்தானை, யா-எல, சீதுவை, கட்டுநாயக்கா, நீர்கொழும்பு, கொச்சிக்கடை, வென்னப்புவை, கட்டுனேரியா, மரவிலை, மகாவெலை, மகாவெவை, சிலாபம், ஆராட்சிக்கட்டு, முன்டல், மதுரங்குளி மற்றும் பலவி என்பவற்றைக் கடந்து புத்தளத்தை அடைகிறது.
கோபிநாத் புலாங்கரா
கோபிநாத் புலாங்கரா (Gopinath P) என்பவர் கேரள உயர் நீதிமன்ற நீதிபதி ஆவார். கேரள உயர் நீதிமன்றம் இந்தியாவின் கேரள மாநிலம் மற்றும் இலட்சத்தீவு ஒன்றிய பிரதேசத்தில் உள்ள மிக உயரிய நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம், கொச்சியில் உள்ளது.
பணி
கோபிநாத் 1996-ல் வழக்கறிஞராகப் பணியாற்றத் தொடங்கினார். 2018-ல் கேரள உயர் நீதிமன்றத்தால் மூத்த வழக்கறிஞராக நியமிக்கப்பட்டார். பின்னர் 6 மார்ச் 2020 அன்று கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டார்.
வெளி இணைப்புகள்
பகுப்பு:இந்திய நீதிபதிகள் பகுப்பு:வாழும் நபர்கள்
குரும்பலமகாதேவி ஊராட்சி
குரும்பலமகாதேவி ஊராட்சி (Kurumbalamahadevi Gram Panchayat), தமிழ்நாட்டின் நாமக்கல் மாவட்டத்தில் உள்ள கபிலர்மலை வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2092 ஆகும். இவர்களில் பெண்கள் 1033 பேரும் ஆண்கள் 1059 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சற்குரு (இதழ்)
சற்குரு  1915-ம் ஆண்டு முதல் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.
ஆசிரியர்
இந்த இதழுக்கு ஒர் ஆசிரியர் குழு பொறுப்பாக இருக்கிறது.
உள்ளடக்கம்
இது ஆசிரியர்களுக்கான கல்வி நடவடிக்கை கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.